Fergalicious

„Fergalicious“ yra antrasis singlas iš amerikiečių pop atlikėjos Fergie debiutinio studijinio albumo „The Dutchess“. Daina prodiusuota „Black Eyed Peas“ nario will.i.am, taip pat panaudoti jo vokalai šioje dainoje.

„Fergalicious“ oficialiai nebuvo išleistas Jungtinėje Karalystėje, o antrasis singlas šioje valstybėje buvo „Glamorous“. Tačiau „Fergalicious“ vis tiek pasiekė 26-ąją vietą UK Download Top, o po metų nuo tikrosios išleidimo datos, 2007 m. lapkričio 12 d., buvo Jungtinėje Karalystėje išleistas kaip ketvirtasis singlas iš albumo kartu su „Clumsy“. Taip turbūt nutiko dėl vis didėjančio kito Fergie singlo „Big Girls Don't Cry“. Iki 2008 m. yra parduota daugiau nei 2 700 000 singlo kopijų JAV. „The Dutchess“ perleidime skirtame Australijai ir Japonijai, viršelyje buvo panaudota fotografija iš šios dainos vaizdo klipo.

Fergie išleido batų kolekciją pavadinimu, kaip daina „Fergalicious by Fergie“.

Singlo istorija 
Daina pasiekė #2 vietą Billboard Hot 100 tope po kelių mėnesių. Tačiau, „Fergalicious“ įstengė JAV Pop 100 tope pasiekė aukščiausiąją vietą, ir topo pirmame dešimtuke išbuvo net keturiolika savaičių. „Fergalicious“ buvo labai sėkmingas parsisiuntimo singlas, ši daina buvo atestuota dukart platinine JAV tik dėl parsisiuntimo, ir tai yra pavykę tik kelioms dainoms. Iki 2008 m. „Fergalicious“ buvo parsisiųsta daugiau nei 2 740 000 kartų vien JAV, ir tai yra viena iš dešimties daugiausiai parsisiųstų dainų JAV muzikos istorijoje.

Single yra panaudota dainų „Give It All You Got“ (atlikėjai: Afro-Rican) ir „Supersonic“ (atlikėjas: J.J. Fad) elementai. Taip pat nežymiai yra panaudoti dainų „Night Train“ (atlikėjas: James Brown) ir „It’s More Fun to Compute“ (atlikėjas Kraftwerk) elementai. Dainos muzikos įžanga yra panaudota iš 1960-tųjų TV serialo „The Rat Patrol“. will.i.am pasakyti pirmieji dainos žodžiai yra paimti iš „2 Live Crew“ dainos „Throw The D.“

Žodis „Fergalicious“ yra žodžių Fergie ir delicious (liet. skanu} derinys. Dainoje užima didelę dalį tarimas paraidžiui, kaip žodžių Fergie, delicious, tasty. Taip pat dainoje Fergie panaudojo kelių kalbų žodžius, kaip tres (Iš ispanų kalbos – „trys“), uno (Iš italų bei ispanų kalbų – „vienas“) ir loco (Iš ispanų kalbos – „pakvaišęs“).

Skandalai 
Daina sukėlė daug apkalbų apie Fergie ir Nelly Furtado nesutarimus (abi priklauso „Interscope-Geffen-A&M“ įrašų kompanijai). „Fergalicious“ dainos žodžiuose Fergie parašė: „But I ain’t promiscuous“, kurie yra nukreipti prieš Furtado, nes tai jos vienas iš sėkmingesnių singlo pavadinimas. Paskui dainoje „Give It to Me“ Furtado parašė dainos žodžius prieš Fergie.

2009 m. kovą ankstesnis „N.W.A“ grupės narys Arabian Prince padavė į teismą Fergie įrašų kompaniją dėl neapmokėtos dainos „Supersonic“ elementų panaudojimo single „Fergalicious“.

Vaizdo klipas 

Daina debiutavo MTV eteryje 2006 m. spalio 24 d., o spalio 31 d. „Yahoo! Music“. Vaizdo klipas buvo nufilmuotas Holivude, o klipo režisierė Fatima Robinson, kuri taip pat nufilmavo BEP klipą dainai „My Humps“. will.i.am iš „Black Eyed Peas“ taip pat pasirodo klipe, kaip Willy Wonka saldainių fabrike pavadinimu „Fergieland“. Vaizdo klipas prasideda su Oompa Loompas dėliojant rožines „Fergalicious“ saldainių dėžutes. Fergie klipe dėvi trumpą suknelę (kaip Shirley Jane Temple), mergaičių skaučių uniformą, maudymuką, sporto drabužius. Klipo erdvės: yra saldainių fabrikas, sporto salė, bei imtynių ringas, kuriame Fergie iššoka iš torto ir grumiasi saldumynuose.

Baigiantis klipui Fergie paleidžia „Samsung“ K5 MP3 Player. Iki 2009 m. video klipas dainai „Fergalicious“ buvo peržiūrėtas 27 861 089 kartus „YouTube“ svetainėje.

Parodijos 
Daina buvo daug kartų buvo parodijuota svetainėje „YouTube“. „Mathmaticious“ labai populiari dainos parodija YouTube buvo peržiūrėta 1 821 533 kartus. „Chongalicious“ dar vien parodija „YouTube“ svetainėje peržiūrėta 3 648 262 kartus..

Apdovanojimai 
2006 m. Billboard muzikos apdovanojimuose Fergie atliko šią dainą kartu su will.i.am. „Fergalicious“ kartu su „Big Girls Don't Cry“ turi daugiausiai apdovanojimų. 2007 m. balandžio 27 d. vykusiuose MTV Australijos vaizdo klipų apdovanojimuose (kuriuos vedė Fergie) ši daina laimėjo kategorijoje „Seksualiausias vaizdo klipas“. 2007 m. liepos 17 d. vykusiose 2007 m. MuchMusic vaizdo klipų apdovanojimuose (kuriose Fergie atliko dainas „Big Girls Don’t Cry“ ir „Fergalicious“) ši daina Fergie pelnė apdovanojimą kategorijoje „Geriausias tarptautinis vaizdo klipas“ bei nominaciją „Žmonių pasirinkimas: mėgstamiausia tarptautinė atlikėja“. 2007 m. rugsėjo 9 d. vykusiuose MTV vaizdo klipų apdovanojimuose „Fergalicious“ pelnė Fergie du apdovanojimus.

Singlo turinys 
Europai skirtas CD
 „Fergalicious“ (Albumo versija) – 4:52
 „Paradise“ – 4:08
 „London Bridge“ (Gyvo pasirodymo versija) – 2:43
 „Fergalicious“ (Vaizdo klipas) – 3:52
Australijai skirtas CD
 „Fergalicious“ (Albumo versija) – 4:54
 „Paradise“ – 4:07
JK skirtas 2006 m. reklaminis CD singlas
 „Fergalicious“ (Radijo versija) – 3:47
JK skirtas 2007 m. CD singlas
 „Fergalicious“ (Radijo Versija) – 3:47
 „Clumsy“ (Radijo versija) – 3:17
JK parsisiuntimo singlas
 „Clumsy“ (Albumo versija) – 4:00
 „Fergalicious“ (Albumo versija) – 4:52

Topai

Šaltiniai

Nuorodos 
 Oficiali Fergie svetainė internete
 

Fergie singlai
2006 singlai
2007 singlai
Will.i.am singlai